Sodba Splošnega sodišča (deveti senat) z dne 25. januarja 2017 –

Almaz-Antey Air and Space Defence/Svet

(Zadeva T‑255/15)

„Skupna zunanja in varnostna politika – Omejevalni ukrepi v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev – Pravna oseba, ki materialno ali finančno podpirajo ukrepe, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Sorazmernost – Obveznost obrazložitve – Pravica do obrambe – Pravica do učinkovitega sodnega varstva – Temeljne pravice – Očitna napaka pri presoji“

1. Ničnostna tožba–Pristojnost sodišča Unije–Predlogi za izdajo ugotovitvene sodbe–Nedopustnost (člen 263 PDEU) (Glej točko 31.)

2. Sodni postopek–Odločba, s katero je med postopkom nadomeščena izpodbijana odločba–Nov element–Razširitev prvotnih tožbenih predlogov in razlogov (Poslovnik Splošnega sodišča, člen 86(1)) (Glej točki 35, 36.)

3. Ničnostna tožba–Pravni interes–Interes, ki se presoja na dan vložitve tožbe–Tožba zoper akt, s katerim so uvedeni omejevalni ukrepi proti tožeči stranki–Prenehanje omejevalnih ukrepih med postopkom–Ustavitev postopka–Nedopustnost–Ohranitev interesa tožeče stranke, da se prizna nezakonitost izpodbijanega akta (člen 263 PDEU; sklepi Sveta 2014/145/SZVP, 2015/432/SZVP in 2015/1524/SZVP; sklepi Sveta št. 269/2014, št. 2015/427 in št. 2015/1514) (Glej točke od 43 do 45.)

4. Akti institucij–Obrazložitev–Obveznost–Obseg–Omejevalni ukrepi proti določenim osebam, subjektom in organom zaradi razmer v Ukrajini–Zamrznitev sredstev–Obveznost, da se obrazložitev sporoči zadevni osebi ob sprejetju akta, ki posega v njen položaj, ali čim prej po tem–Odprava pomanjkljivosti v obrazložitvi med sodnim postopkom–Nedopustnost (člen 296, drugi odstavek, PDEU; Listina Evropske unije o temeljnih pravicah, člen 41(2); sklepi Sveta 2014/145/SZVP, 2015/432/SZVP, 2015/1524/SZVP in 2016/359/SZVP; sklepi Sveta št. 269/2014, št. 2015/427, št. 2015/1514 in št. 2016/353) (Glej točko 54.)

5. Akti institucij–Obrazložitev–Obveznost–Obseg–Omejevalni ukrepi proti določenim osebam, subjektom in organom zaradi razmer v Ukrajini–Zamrznitev sredstev–Obveznost, da se obrazložitev sporoči zadevni osebi ob sprejetju akta, ki posega v njen položaj, ali čim prej po tem–Meje–Varnost Unije in njenih držav članic ali vodenje njihovih mednarodnih odnosov–Sklep, sprejet v okoliščinah, ki so zadevni osebi znane in ki ji omogočajo, da razume obseg ukrepa, sprejetega proti njej–Dopustnost sumarne obrazložitve (člen 296, drugi odstavek, PDEU; sklepi Sveta 2014/145/SZVP, 2015/432/SZVP, 2015/1524/SZVP in 2016/359/SZVP; sklepi Sveta št. 269/2014, št. 2015/427, št. 2015/1514 in št. 2016/353) (Glej točki 55 in 56.)

6. Ničnostna tožba–Razlogi–Neobstoj ali nezadostnost obrazložitve–Tožbeni razlog, ki se razlikuje od tistega, ki se nanaša na materialno zakonitost (člena 263 in 296 PDEU) (Glej točko 61.)

7. Pravo Evropske unije–Načela–Pravica do obrambe–Pravica do učinkovitega sodnega varstva–Omejevalni ukrepi proti določenim osebam, subjektom in organom zaradi razmer v Ukrajini–Zamrznitev sredstev–Obveznost obvestitve o posamičnih in posebnih razlogih, ki upravičujejo sprejete odločitve–Obseg (Listina Evropske unije o temeljnih pravicah, člena 41(2)(a), in 47; sklepi Sveta 2014/145/SZVP, 2015/432/SZVP, 2015/1524/SZVP in 2016/359/SZVP; sklepi Sveta št. 269/2014, št. 2015/427, št. 2015/1514 in št. 2016/353) (Glej točke od 66 do 72.)

8. Pravo Evropske unije–Načela–Pravica do obrambe–Omejevalni ukrepi proti določenim osebam, subjektom in organom zaradi razmer v Ukrajini–Zamrznitev sredstev–Pravica do dostopa do dokumentov–Pravice, pogojene z vložitvijo ustrezne prošnje pri Svetu (Listina Evropske unije o temeljnih pravicah, člen 41(2)(a); sklepi Sveta 2014/145/SZVP, 2015/432/SZVP, 2015/1524/SZVP in 2016/359/SZVP; sklepi Sveta št. 269/2014, št. 2015/427, št. 2015/1514 in št. 2016/353) (Glej točki 80 in 83.)

9. Skupna zunanja in varnostna politika–Omejevalni ukrepi zaradi razmer v Ukrajini–Zamrznitev sredstev nekaterih oseb in subjektov glede na razmere v Ukrajini–Sodni nadzor nad zakonitostjo aktov institucij–Obseg–Spoštovanje načela sorazmernosti (člena 21 in 29 PEU; člen 215 PDEU; Listina Evropske unije o temeljnih pravicah, člen 47; sklepi Sveta 2014/145/SZVP, 2015/432/SZVP, 2015/1524/SZVP in 2016/359/SZVP; sklepi Sveta št. 269/2014, št. 2015/427, št. 2015/1514 in št. 2016/353) (Glej točke 84, 95, od 97 do 111, 116 in 127.)

10. Evropska unija–Sodni nadzor nad zakonitostjo aktov institucij–Omejevalni ukrepi zaradi razmer v Ukrajini–Obseg nadzora–Dokaz o utemeljenosti ukrepa–Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti (člen 29 PEU; Listina Evropske unije o temeljnih pravicah, člen 47; sklepi Sveta 2014/145/SZVP, 2015/432/SZVP, 2015/1524/SZVP in 2016/359/SZVP; sklepi Sveta št. 269/2014, št. 2015/427, št. 2015/1514 in št. 2016/353) (Glej točki 128 in 151.)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2015/432 z dne 13. marca 2015 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2015, L 70, str. 47), Izvedbene uredbe Sveta (EU) 2015/427 z dne 13. marca 2015 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2015, L 70, str. 1), Sklepa Sveta (SZVP) 2015/1524 z dne 14. septembra 2015 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2015, L 239, str. 157), Izvedbene uredbe Sveta (EU) 2015/1514 z dne 14. septembra 2015 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2015, L 239, str. 30), Sklepa Sveta (SZVP) 2016/359 z dne 10. marca 2016 o spremembi sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2016, L 67, str. 37), Izvedbene uredbe Sveta (EU) 2016/353 z dne 10. marca 2016 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2016, L 67, str. 1) in dopisa Sveta z dne 31. julija 2015 v delu, v katerem se ti akti nanašajo na tožečo stranko in ohranitev subjektov, na katere se nanašajo omejevalni ukrepi, na seznamu.

Izrek

1. Tožba se zavrne.